Ministru kabineta noteikumu projekta

„Grozījumi Ministru kabineta 2009.gada 22.septembra noteikumos Nr.1074 „Noteikumi par valsts statistikas apkopošanu kultūras jomā”” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2009.gada 22.septembra noteikumos Nr.1074 „Noteikumi par valsts statistikas apkopošanu kultūras jomā”” (turpmāk – noteikumu projekts) izstrādāts, pamatojoties uz Valsts statistikas likuma 4.panta otro daļu. |
| 2. | Pašreizējā situācija un problēmas | Ministru kabineta noteikumu Nr.1074 „Noteikumi par valsts statistikas apkopošanu kultūras jomā” (turpmāk – noteikumi) 3.punkts paredz, ka valsts statistikas pārskatu veidlapas aizpilda elektroniskajā datu bāzē „Latvijas digitālā kultūras karte” tīmekļa vietnē [www.kulturaskarte.lv](http://www.kulturaskarte.lv). Saskaņā ar noteikumu 4.punktu veidlapas minētajā elektroniskajā datu bāzē aizpilda valsts, pašvaldību un citu atvasināto publisko personu dibinātās bibliotēkas. Noteikumu 2.pielikums nosaka sniedzamās informācijas veidu, tai skaitā - kopējos finanšu rādītājus par krājuma komplektēšanu. Tā kā šobrīd atlīdzība par publisko patapinājumu tiek aprēķināta, pieprasot informāciju no valsts un pašvaldību iestādēm par to pārziņā esošo bibliotēku (izņemot izglītības iestāžu bibliotēku) skaitu, kā arī no atvasinātām publiskām personām par to pārziņā esošām valsts nozīmes bibliotēkām, - un tām iepriekšējā gadā valsts un pašvaldības piešķirto finansējumu krājumu papildināšanai, informācija tiek apkopota neefektīvi, jo tiek pieprasīta vienlaicīgi no valsts un pašvaldību iestādēm un atvasinātām publiskām personām saskaņā ar Ministru kabineta 2007.gada 21.augusta noteikumiem Nr.565 „Kārtība, kādā aprēķina, izmaksā un sadala atlīdzību par publisko patapinājumu”, un bibliotēkām saskaņā ar Ministru kabineta 2009.gada 22.setembra noteikumiem Nr.1074 „Noteikumi par valsts statistikas apkopošanu kultūras jomā”. Pārejot uz elektronisko statistikas datu apkopošanu, ir palielinājies statistikas datu sniedzēju skaits. Lai nodrošinātu kvalitatīvu datu esamību Latvijas digitālajā kultūras kartē, ir nepieciešams pagarināt datu pārbaudes un apstiprināšanas termiņu. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Atbilstoši Valsts statistikas likuma 4.panta otrajai daļai tiesiskais regulējums ietver:1. bibliotēku pienākumu sniegt detalizētāku informāciju par krājuma komplektēšanu, norādot informāciju par tām piešķirto valsts un pašvaldības finansējumu krājuma papildināšanai;
2. datu pārbaudes un apstiprināšanas termiņa pagarināšanu.
 |
| 5. | Projekta izstrādē iesaistītās institūcijas | Kultūras ministrija. |
| 6. | Iemesli, kādēļ netika nodrošināta sabiedrības līdzdalība | Ministru kabineta noteikumu projekts attiecas uz šauru personu loku – bibliotēkām, projekts neskar sabiedrības intereses un tam ir, galvenokārt, tehnisks raksturs, tādēļ sabiedrības līdzdalība projekta sagatavošanā nav lietderīga. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Valsts un pašvaldību pārziņā esošās bibliotēkas (izņemot izglītības iestāžu bibliotēkas) un atvasinātu publisku personu pārziņā esošās valsts nozīmes bibliotēkas.Mērķgrupas aptuvenais skaitliskais lielums:820 pašvaldību bibliotēkas, 3 valsts publiskās bibliotēkas, 4 augstskolu valsts nozīmes bibliotēkas. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms. |
| 3. | Tiesiskā regulējuma finansiālā ietekme | Nav attiecināms. |
| 4. | Tiesiskā regulējuma nefinansiālā ietekme | Jauni pienākumi un tiesības projektā netiek noteikti, jo informācijas sniegšanas pienākums izriet no normatīvajos aktos noteiktajiem uzdevumiem. |
| 5. | Administratīvās procedūras raksturojums | Projekts paredz administratīvās procedūras vienkāršošanu, nodrošinot vienotu informācijas iegūšanas procesu, izmantojot elektronisko datu bāzi „Latvijas digitālā kultūras karte”. Iesniedzot informāciju, bibliotēkas norāda kopējo izlietoto finansējumu krājuma komplektēšanai, tai skaitā - tām piešķirto valsts un pašvaldības finansējumu krājuma papildināšanai (tai skaitā grāmatas, periodika, filmas, fonogrammas), kas nepieciešams atlīdzības par publisko patapinājumu aprēķināšanai.Respondenti tiek atbrīvoti no pienākuma iesniegt vienu un to pašu informāciju divas reizes, tādējādi samazinās administratīvais slogs. |
| 6. | Administratīvo izmaksu monetārs novērtējums | Nav attiecināms. |
| 7. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Noteikumu projekts tiek virzīts vienlaicīgi ar Ministru kabineta noteikumu projektu „Grozījums Ministru kabineta 2007.gada 21.augusta noteikumos Nr.565 „Kārtība, kādā aprēķina, izmaksā un sadala atlīdzību par publisko patapinājumu””. |
| 2. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts un pašvaldību pārziņā esošās bibliotēkas (izņemot izglītības iestāžu bibliotēkas) un atvasinātu publisku personu pārziņā esošas valsts nozīmes bibliotēkas.Kultūras ministrija kā elektroniskās datu bāzes „Latvijas digitālā kultūras karte” pārzinis.  |
| 2. | Projekta izpildes ietekme uz pārvaldes funkcijām | Nav attiecināms. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas institūcijas netiek veidotas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Esošās institūcijas netiek likvidētas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Esošās institūcijas netiek reorganizētas. |
| 6. | Cita informācija | Nav. |

Anotācijas III, V, VI sadaļa – nav attiecināms.

Kultūras ministre S.Ēlerte

Vīza: valsts sekretāra p.i. U.Lielpēters

2010.12.20. 15:38

706

I.Tomsone

67330211

Ilona.Tomsone@km.gov.lv